อย.แจงด่วน! เรียกคืนไลเซ่นนำเข้ากัญชง เพิ่มความชัดเจน-รัดกุม
อย.แจงด่วน! เรียกคืนไลเซ่นนำเข้ากัญชง เพิ่มความชัดเจน-รัดกุม
อย.แจงด่วน! เรียกคืนไลเซ่นนำเข้ากัญชง เพิ่มความชัดเจน-รัดกุม
19 มี.ค. 2564

เภสัชกรหญิงสุภัทรา บุญเสริม รองเลขาธิการคณะกรรมการอาหารและยา (อย.) เปิดเผยถึงกรณีที่ อย.เรียกคืนใบอนุญาตนำเข้าเมล็ดพันธุ์กัญชงจากบริษัทเอกชน 7 รายนั้นเพื่อนำกลับมาจัดทำรายละเอียดแนบท้ายใบอนุญาตให้เกิดความชัดเจน ป้องกันความเข้าใจผิด ไม่ได้มีผลให้เกิดการเปลี่ยนแปลงไปจากเดิม
ทั้งนี้ เนื่องจากผู้ที่ได้รับใบอนุญาตจะต้องจัดทำรายละเอียดในการนำเข้าเมล็ดพันธุ์แต่ละครั้งให้ชัดเจนและแจ้งต่อ อย. ได้แก่ ชนิดของเมล็ดพันธุ์, ใบรับรองไม่ใช่พืชที่ตัดต่อพันธุกรรม, ใบรับรองไม่มีโรคพืช, จำนวน, แหล่งที่มีของเมล็ดพันธุ์, ใบสั่งซื้อเมล็ดพันธุ์จากผู้ได้รับอนุญาตเพาะปลูกในประเทศ เป็นต้น เพื่อป้องกันไม่ให้เกิดปัญหาการรั่วไหล
สำหรับบริษัทเอกชนที่ได้รับใบอนุญาตนำเข้าเมล็ดพันธุ์กัญชงกลุ่มแรก ณ วันที่ 2 มีนาคม 2564 จำนวน 7 ราย ได้แก่
1.บริษัท สันติสุข อกริเทค จำกัด
2.บริษัท เฮิร์บ เทรเชอร์ จำกัด
3.บริษัท ลีน แอนด์ ยัง จำกัด
4.บริษัท แพล้นโทโลยี จำกัด
5.บริษัท อีสเทิร์น สเปรคตรัม กรุ๊ป จำกัด
6.บริษัท สยาม เฮอเบิล เทค จำกัด
7.บริษัท กัญชภัทร จำกัด